b'\n_START_ARTICLE_\nPuksipuut\n_START_SECTION_\nHoito\n_START_PARAGRAPH_\nPuksipuut viihtyv\xc3\xa4t puolivarjossa ja auringossa ja ne vaativat keskim\xc3\xa4\xc3\xa4r\xc3\xa4isen kastelun ja lannoituksen. Juuristo on hyvin l\xc3\xa4hell\xc3\xa4 pintaa. Puita ei saa leikata liian my\xc3\xb6h\xc3\xa4\xc3\xa4n kes\xc3\xa4ll\xc3\xa4, sill\xc3\xa4 uudet kehittyv\xc3\xa4t versot eiv\xc3\xa4t tuolloin ehdi vahvistua ja "puutua" ennen talven tuloa. Useimmat talvikuolemat aiheutuvat kev\xc3\xa4tahavasta ja puksipuut vaativatkin tehokasta suojausta kev\xc3\xa4tauringon poltteelta. Kev\xc3\xa4\xc3\xa4ll\xc3\xa4 kasvin her\xc3\xa4tess\xc3\xa4 talven j\xc3\xa4ljilt\xc3\xa4 sen juuristo saattaa olla yh\xc3\xa4 roudassa ja veden saanti mahdotonta. Puksipuun juuria kannattaa kastella haalealla vedell\xc3\xa4 lumien sulamisaikaan ja nopeuttaa siten roudan sulamista. Mink\xc3\xa4\xc3\xa4n lajikkeen talvenkest\xc3\xa4vyytt\xc3\xa4 ei voida taata edes etel\xc3\xa4isimm\xc3\xa4ss\xc3\xa4 Suomessa.\n_START_SECTION_\nHy\xc3\xb6tyk\xc3\xa4ytt\xc3\xb6\n_START_PARAGRAPH_\nPuksipuiden hienosyinen puuaines on suosittua puut\xc3\xb6iss\xc3\xa4 ja soittimien osina.'